ખાનગી ઍરલાઈન્સ ઍર ઇન્ડિયા એક્સ્પ્રેસે સુરતથી પ્રથમ આંતરરાષ્ટ્રીય ફ્લાઈટ શરૂ કરવા માટે દિવસનો સ્લોટ માગ્યો છે. દિવસ દરમિયાન ડોમેસ્ટિક ફ્લાઈટથી ધમધમતાં સુરત ઍરપોર્ટ પર વહેલી સવાર કે બપોરનાં સ્લોટમાં આંતરરાષ્ટ્રીય ઍર કનેક્ટિવીટી શરૂ કરવી અત્યંત મુશ્કેલ હોવાથી સુરતીઓએ વધુ સમય રાહ જોવી પડે તેમ છે. ખાનગી ઍરલાઈન્સનાં યુ-ટર્ન બાદ હવે જ્યાં સુધી નવું ટર્મિનલ બિલ્ડિંગ નહિ બને ત્યાં સુધી આંતરરાષ્ટ્રીય અૉપરેશન શક્ય ન હોવાનું જણાય રહ્યું છે.